cyanic-selkie/wikianc huggingface dataset:
Minatitlán
Et marked og en festival, Feria del Café y Minería («Kaffe og gruve-marked») blir holdt årlig i januar måned.
Ålberga
Ålberga er et tettsted i Nyköping kommune i Södermanlands län i Södermanland i Sverige. I 2010 hadde tettstedet 247 innbyggere.
Birkebeinerrennet 2010
'''Det 73. Birkebeinerrennet''' ble arrangert den 20. mars 2010. Føret var på fredag bløtt i lavlandet og tørt i høyden, men etter en kald natt var føret under selve rennet skarpt og det var ventet rekordtid.
Vinnere ble Anders Aukland og Jenny Hansson. Sluttidene var noen minutter bak rekorden.
Atlantis
Utover Platon bekrefter ingen andre greske kilder eksistensen av noe Atlantis, og selv gir han ikke en gang opplysninger om befolkningen, språket deres eller landskapet utenfor hovedstaden. I sine dialoger gjorde Platon ofte bruk av myter til å understreke det han mente, i dette tilfellet hans oppfatning av idealstaten. Kritias er en forfallshistorie, der Platon sammenligner hvor grøderik jorden var i Attikas gullalder, sammenlignet med tilstanden på Platons tid. I de angivelig 9.000 årene siden den påståtte krigen mellom Athen og Atlantis, ble Attikas fruktbare jord skylt til havs, og etterlot Attika bart og steinete som «en syk manns knoklete kropp». Dette minner om Hesiods dikt «Arbeid og dager», om «gullalderen»s mennesker som levde tett på Olympens guder, men ble etterfulgt av den ringere «sølvalderslekten», og alt gikk fra galt til verre etter hvert som «bronsealderslekten» ble avløst av «jernalderslekten».
Jon Sigurd Utgårdsløkken
Jon Sigurd Utgårdsløkken (født 11. april 1973) er en norsk tidligere høydehopper som representerte Bislett FIK, IL Norna-Salhus og Aurskog-Høland FIL.
Atlantis
Ifølge Platon lå Atlantis nær «Herkules' klipper» (dvs. de to sidene av Gibraltarstredet), og hovedstaden bestod av mektige sirkulære kanaler med et palass i sentrum. Solon skal ha beskrevet dimensjoner og utforming av byen i detalj. Aristoteles avviste beretningen som fiksjon. I middelalderen og nyere tid har interessen for Atlantis vokst, og man identifiserte landet med ulike områder, for eksempel Santorini, Malta, Tartessos, Irland, Helgoland, Bimini, Bolivia, eller til og med Antarktis.
Jon Sigurd Utgårdsløkken
Hans personlige rekord var 2,24 meter, noe som plasserer ham på 3.-plass på statistikken gjennom alle tider. Rekorden ble satt 14. juni 1997 i Tønsberg.
Atlantis
Teorier om Atlantis' beliggenhet
Dette er en oversikt over steder man mener Atlantis kan ha vært plassert.
Skandinavia
Olof Rudbeck var en betydelig svensk vitenskapsmann. Som ung oppdaget han lymfesystemet. Han var kirurg, arkitekt, botaniker, astronom, komponist og arkeolog. Da han i 1660-årene ville utarbeide et kart over området ved Mälaren, fant han det han mente var påfallende likheter mellom stedsnavnene der og ved Middelhavet. Som et resultat skrev han verket Atlantica i fire bind på i alt ca. 3.000 sider, utgitt fra 1679 til 1702. Av verket fremgår det at Skandinavia er sivilisasjonens vugge, Atlantis, og at svensk er verdens urspråk, som blant annet hebraisk og latin stammer fra. Rudbeck konkluderte med at ikke bare Atlantis, men også Hades og Olympen lå på «wåra Atlantiska Õö», som han kalte Skandinavia. Han sendte en ekspedisjon til Nordkalotten for å lete etter Hades. Antikkens guder og helter måtte etter hans mening ha vært svensker eller besøkt Sverige. Nordkapp og Kullen i Sverige var minner om Herkules' bedrifter, mens Øresund (og ikke Gibraltarstredet) var de egentlige «Herkules' søyler». Likeledes var Tjøme det Thymaterion som Gibraltar-farerne Hanno og Skylaks hadde besøkt i århundrene f.Kr. Skylaks hadde ifølge Rudbeck også besøkt Arendal og Grimstad.
De teoriene satte heller ikke hans samtid større lit til. Holberg skrev en satire over Rudbecks skrifter, og Diderot anførte i sin encyklopedi Rudbeck som et eksempel på hvorfor man ikke skal blande mytologi og etymologi.
Spania
I 2011 hevdet professor Richard Freund fra Hartford-universitetet i Connecticut at Atlantis befant seg i Europas største våtmarksområde, Donaña-parken nord for Cádiz i Spania. Juan Villarías-Robles, antropolog ved den spanske regjeringens vitenskapelige forskningsinstitutt, CSIC, og medarbeider i teamet som undersøker gamle bosetninger i Donaña, er uenig i professor Freunds konklusjoner. Ifølge ham er professoren opptatt av sin egen kontroversielle teori om at kong Salomon var på leting etter elfenben og gull i Tartessos.
Ved Malta i Middelhavet
På Malta finnes ruiner fra en eldgammel kultur. Malta er derfor utpekt som ett av de stedene der Atlantis kan ha befunnet seg. Der er rester av byggverk reist av kjempesteiner, og oppmuringer som kan ligne vannkanaler, kanskje som en del av et større system.
Under siste istid var store deler av vannet i havene bundet opp i isbreer. Man regner med at havet sank rundt 130 meter. Gibraltar har snittdybde på 375 meter, så Middelhavet ble ikke adskilt fra Atlanterhavet. Det ble imidlertid Svartehavet, siden Dardanellene har en dybde på 23 meter. den majestetiske og enorme fyllingen av Svartehavet skjedde for rundt 8-9000 år siden, og tok rundt 400 år, med en gigantisk vannføring. Overflaten på Svartehavet før fylling var på ca -400 meter. Store elver med svær vannføring fra bresmelting i nord, må ha laget digre elvedelta med ypperlig matjord i Svartehavet. Men vanntilførselen var ikke nok til å kompensere for avdampingen, så derfor en reduksjon av vannmengden i Svartehavet. Det kan godt tenkes at det finnes rester etter jordbruksarealer med kanaler og vanningsanlegg tilsvarende oldtidens Samarkand et eller annet sted i Svartehavet. Malta kan ha vært mye større og kan ha hatt by og havneanlegg som nå ligger 130 meter under vann. Det er noe avhengig av havsokkelen rundt øyen. Poenget er at rester må finnes under vann, sannsynligvis på -130 meter. Det gjelder for så vidt også hele den nordafrikanske kysten, og dessuten resten av Middelhavet. Platon har skildret fyllingen av Svartehavet, i en separat fortelling, så man har valgt å se bort fra samfunnene som ble oversvømt der. Det kan være en feil, fordi Platon har sitt underlag fra Egypt, fra et skript 300 år eldre enn Platon. Det gjør at egypterne kan ha skildret den samme begivenheten, mens Platon har brukt den som en separat begivenhet. Tidspunktet for fyllingen av Svartehavet passer med Platons tidsangivelser. Den gigantiske fyllingen av Svartehavet, er et klimatologisk fenomen av slike dimensjoner at det må ha avstedkommet mengder av sagn og myter hos befolkninger som ikke har hatt muligheter til å få med seg det totale omfanget av begivenheten. De første bysamfunnene man har datert i Tyrkia er rundt 11000 år gamle. Ergo var det i hvert fall i denne delen av verden kunnskaper om utvikling av bysamfunn 2-3000 år før fyllingen av Svartehavet. Fyllingen av Middelhavet fra minus 130 meter til minus 23 meter må ha skjedd fra 13000 til 9000 år siden. I denne perioden er det lite som tyder på byutviklinger i vestlige deler av Middelhavet.
Santorini/Thira
Santorini er en gresk øy i Egeerhavet. I 1627 f.Kr. opplevde øya en gigantisk vulkansk eksplosjon som skapte store flodbølger og ødela mange av de kystnære sivilisasjonene ved Middelhavet. Denne versjonen stemmer ikke med Platons versjon av Atlantis' fall, ved at, f.eks., Santorini ligger langt ifra Herakles' klipper. Det er allikevel mulig at den voldsomme naturkatastrofen kan ha gitt opphav til legender som senere har inspirert historiefortellere og filosofer som Platon. Et vulkanutbrudd av en viss størrelse vil bringe med seg rystelser i form av jordskjelv – noe havguden Poseidon ble ansett for å være ansvarlig for – og det virker sannsynlig at en slik naturkatastrofe kan ha gitt folk i nærliggende områder den oppfatningen at de hadde mistet gudenes gunst, slik legenden om Atlantis også beskriver.
Kreta
En annen teori, som ble fremmet av K. T. Frost i The Times den 19. januar 1909, går ut på at Kreta ble oversvømmet av en tidevannsbølge forårsaket av vulkanutbruddet på Santorini.
Nord-Amerika
Mange forfattere på 1500- og 1600-tallet antok at kontinentet Platon beskrev var identisk med Amerika. Blant tilhengerne av denne teorien var John Swan, som dermed tror at Amerika/Atlantis sank for en periode for så å dukke opp igjen da det var glemt.
Atlanterhavet
Mange har plassert Atlantis i Atlanterhavet fordi det er oppkalt etter Atlas. Otto Muck, en forsker fra Wien, mente Atlantis måtte ha vært plassert i nærheten av Puerto Rico-platået. Han mente en asteroides nedslag på jorden med etterfølgende tidevannsbølge, forårsaket Atlantis' undergang. Athanasius Kircher, den jesuittiske oldtidsgranskeren, mente derimot at han tre århundre tidligere hadde funnet ut at fjelltoppene i Azorene var det sunkne Atlantis. Ignatius T. T. Donnelly, også omtalt som Atlantis-forskningens far, var en amerikansk kongressmann som levde på 1800-tallet. Han kom frem til at det en gang eksisterte en stor øy i Atlanterhavet ved munningen til Middelhavet (Gibraltarstredet). Dette skulle da ha vært restene av et atlantisk kontinent.
Platon
Platons beretninger om Atlantis er å finne i dialogene Timaios og Kritias, vanligvis datert tilbake til ca. 370 f.Kr., er de tidligst kjente referansene til Atlantis. Timaios består av en innledning, etterfulgt av en fortelling om skapelser, universets struktur og gamle sivilisasjoner. I innledningen forestiller Sokrates seg det ideelle samfunn. Kritias beretter så om Solons reise til Egypt der han hørte historien om Atlantis.
Kritias nevner en visstnok historisk hendelse som ville være det perfekte eksempel, og følger opp ved å beskrive Atlantis i Kritias, for det meste dets opprinnelse og form. Det gamle Athen beskrives som det perfekte samfunnet, med Atlantis som sin motsetning. Kritias' fortelling hevdes å ha blitt nedskrevet etter den athenske lovgiveren Solons reise til Egypt, der presten Sonchis i Teben oversatte det til gresk for ham.
Atlantis i fiksjonen
Men verken gull eller prakt kunne tilfredsstille atlantidene. Deres tiltakende materialisme påkalte gudenes vrede, og hele sivilisasjonen ble, ifølge Kritias, dømt til en rask og dramatisk død. I senere tider har mange ment at Platon påpekte at dette var en metafor for hvordan han mente verdenssamfunnet utviklet seg.
Palasskomplekset i Atlantis
Fremst blant de mange kostelighetene i Platons Atlantis var det praktfulle palasskomplekset. Det var bygd på øya som dannet sentrum av hovedstaden, og var omgitt av tre ringformede, konsentriske, brede kanaler. I midten av borggården som den kongelige residensen var plassert rundt, lå Poseidons tempel. Hele komplekset var reist av Poseidons eldste sønn Atlas, den første kongen i Atlantis, men herskerne som fulgte Atlas på tronen, var ikke fornøyd med å etterlate senteret for sin makt slik de overtok det.
Platon skrev:
Besøkende til palassanlegget måtte først følge en bred hovedgate som gikk over de tre kanalene, før de kom fram til slottsportalene som ledet gjennom en steinmur med kledning i messing, en mur kledd i tinn, og innerst en mur kledd i Orichalcum som «funklet rødt som ild». Innenfor de to ytre praktfulle murene var aristokratiets herskapshus. Ifølge teksten var ringmurene, broene og porttårnene bygget med hvit, svart og rød stein som var brutt ut av grunnen under den sentrale øya og fra ringøyene under bygging av kaianlegg ved å utvide ringkanalene.
Om de atlantiske fyrstene sier Kritias:
Atlantis' herskere
I hjertet av palasskomplekset lå Poseidontemplet. Her kom de ti allierte fyrstene jevnlig sammen for å fastholde sine lover. Templet var et bevis på atlantidenes dyktighet innen metallarbeid.
Der inne sto en kjempestatue av Poseidon som fører av en vogn trukket av seks bevingede hester. Rundt ham var hundre små statuer av nereider – nymfer ridende på delfiner.
Overkongen av Atlantis og hans ni brødre, konger i de ni andre selvstendige rikene kom sammen i templet vekselsvis hvert 5. og 6. år for å holde etisk råd og stadfeste og avsverge deres allianse. De ofret en okse på et ildsted før de satte seg rundt glørene og traff kongemøtets avgjørelser. Disse ble risset inn på en gulltavle og dedisert til templet.
Kritias forteller at:
Atlantis' undergang
Ifølge Kritias hadde atlantidene på høyden av sin makt herredømme over det meste av middelhavsområdet, og de ble med tiden fylt av havesyke og urettskaffen makt. Atlantidenes herskere hadde ikke lenger det guddommelige klarsyn i seg som lot dem holde sanne dyder høyere enn materielle goder.
De sendte hærstyrker for å erobre Aten, og områdene videre østover. Da grep Zevs inn, og han dømte hele Atlantis til en total og brå undergang. På et døgn var Atlantis utslettet av de guddommelige naturkreftene.
Ifølge Platon skrev Solon at innseilingen til Atlantis allerede på hans tid var ufarbar og blokkert av mudder og grunner.
Tro
Historien om Atlantis spilte en viktig rolle i det nittende århundres okkulte renessanse. Den amerikanske kongressmannen og forfatteren Ignatius Donnelly utga i 1881 boka Atlantis: The Antediluvian World. I denne boka lanseres teorien om at alle gamle høykulturer stammer fra Atlantis.
Skrue McDuck drar på leting i Carl Barks-historien The secret of Atlantis. Sagnet er tema i et stort antall romaner, filmer, tegneserier og sanger, og fortsetter å fascinere den dag i dag.
Central Park (andre betydninger)
Central Park kan vise til:
Walter Wolf Racing
Walter Wolf Racing var en Canadisk Formel 1-konstruktør som konkurrerte på slutten av 1970-tallet.
Aksel Nærstad
Aksel Nærstad (født 1. januar 1952, død 22. oktober 2022) var en norsk industriarbeider og politiker. Han var partileder i Rød Valgallianse i årene 1987–1995.
Nærstad vokste opp i Rælingen og var politisk aktiv fra unge år, først i Rød Ungdom, senere i Arbeidernes kommunistparti (AKP) og Rød Valgallianse. Han var RVs første representant i Akershus fylkesting 1983–1995. Han var i sin tid også klubbleder ved Strømmen Trævarefabrik.
Applikasjonskontroller
Applikasjonskontroller er rutiner utført manuelt eller automatisk på forretningsprosessnivået i en organisasjon. Funksjonen kan være for å forebygge eller avdekke ønskede eller uønskede hendelser for å sikre integritet i organisasjonens virkemønster. Typisk rutiner for å initiere, registrere, behandle og rapportere transaksjoner eller andre økonomiske data, men også sikre rutiner for varer og tjenester. Et eksempel kan være å sikre integritet i regnskapsregistrene.
Trinidad og Tobago under Sommer-OL 1948
Trinidad under Sommer-OL 1948. Fem sportsutøvere fra Trinidad og Tobago, alle menn, deltok i tre sporter, friidrett sykling og vektløfting under Sommer-OL 1948 i London. Det var første gang Trinidad og Tobago deltok i et OL, de kom på delt 28.-plass med en sølvmedalje.
Filmåret 1900
Filmåret 1900 er en oversikt over lanserte filmer, fødte og avdøde filmpersonligheter i 1900.
Fødsler
|| regissør ||align=center|93 ||align=center| 1993 ||
||regissør ||align=center|58 ||align=center| 1959 ||
Enstaberga
Enstaberga er et tettsted i Nyköping kommune i Södermanlands län i Södermanland i Sverige. I 2010 hadde tettstedet 430 innbyggere. Like sørøst for Enstaberga ligger tettstedet Svalsta.
Norsk barnelegeforening
Norsk barnelegeforening (Barnelegeforeningen) er den norske spesialistforeningen for pediatere (barneleger).
Historie
Foreningen ble stiftet 19. mai 1919 som Norsk Pediatrisk Selskap, og hadde som formål å fremme interessen for vitenskapelig arbeid innen pediatri. Stiftelsen skjedde under en bankett på Grand Hotel i anledning Axel Johannessens 70-årsdag, og selskapet holdt sitt første møte på Rikshospitalets barneavdeling i oktober samme år. Axel Johannessen var professor ved Det Kongelige Frederiks Universitet og grunnlegger av pediatrifaget ved universitetet. Han ble selskapets første formann. Norsk Pediatrisk Selskap var opprinnelig en frittstående organisasjon, men etablerte senere samarbeid med Den norske lægeforening og ble en spesialforening innen lægeforeningen i 1928.
Foreningen skiftet navn til Norsk barnelegeforening på 1990-tallet. Foreningens engelske navn er Norwegian Society of Pediatricians. Det tidligere navnet ble oversatt som Norwegian Pediatric Society.
Foreningen er tilsluttet Den norske lægeforening. Medlemstallet var 845 pr. 1. februar 2012. Av medlemmene var 593 barneleger (godkjente spesialister i pediatri), hvorav 494 yrkesaktive. De resterende medlemmene var i hovedsak leger i utdannelsesstilling. 21 medlemmer var spesialister i andre fag enn pediatri. Rundt 100 medlemmer hadde doktorgrad.
Sammen med Barneombudet deler Norsk barnelegeforening ut Barnehelseprisen. Styret i Norsk barnelegeforening er representert i en rekke organer og utvalg i og utenfor Den norske lægeforening. I 1970 fikk barnelegeforeningen ansvaret for å foreslå sammensetningen av spesialitetskomiteen i pediatri.
Paidos – Tidsskrift for Norsk barnelegeforening
Paidos – Tidsskrift for Norsk barnelegeforening (paidos: gresk for barn, samme ord som pediatri kommer av) er Norsk barnelegeforenings tidsskrift. Det har ISSN 1503-867X. Det utkommer (pr. 2009) med fire numre i året i et opplag på 800 som sendes til medlemmer av Norsk barnelegeforening og enkelte andre. Tidsskriftet ble etablert i 1983.
John Gowans
John Gowans (født 13. november 1934 i Blantyre, Skottland, død 8. desember 2012 i London, Storbritannia) var Frelsesarmeens 16. general. Han hadde vervet fra 1999 til 2002. Før han ble verdensleder, tjenestegjorde han i flere land, blant annet i Frankrike, som er hjemlandet til hans kone Gisele.
Poet
John Gowans var en begavet forfatter, med et poetisk språk både i skrift og tale. Han ga ut en rekke dikt og sanger. Flere av disse er oversatt til norsk og benyttes jevnlig. Sammen med John Larsson, som for øvrig etterfulgte ham som general i Frelsesarmeen, har han skrevet ti musikaler. De fleste musikalene er oversatt til norsk og har bl.a. vært fremført av Jeløy Folkehøyskole. Hele John Gowans liv, forkynnelse og forfatterskap kan oppsummeres i håpet som beskrives i refrenget på en av hans sanger:
Å bli lik Jesus, det håpet fyller meg
Hver tanke, handling, ord, må vise hva jeg tror
Hans Ånd vil hjelpe meg å bli lik ham.
Johan Jørgen Krohn
Johan Jørgen Krohn (født 12. mai 1804, død 8. oktober 1859 ) var en norsk boktrykker, redaktør og avisgründer. Krohn deltok i det tidlige arbeidet med å skape en fri presse i Norge i tiden etter 1814. Han drev blant annet tidsskriftene Statsborgeren og Granskeren i Christiania, før han stifta Ringeriges Ugeblad (nå Ringerikes Blad) på Hønefoss.
Krohn ble født på gården Dale i Norddal på Sunnmøre. Foreldrene var klokker Iver Høeg Krohn og Mette Marie (født Schjelderup). Han giftet seg med Lovise Fredrikke Lilloe (1810–1891). Krohn vokste delvis opp på Ringerike hos onkelen med samme navn. Bare 15 år gammel begynte den unge Johan Jørgen i lære hos boktrykker Jacob Lehmann i Christiania. Lehmann hadde på denne tiden enerett på trykking av den ferske Grunnloven. I 1827 etablerte Johan Jørgen eget boktrykkeri i Akersgata 30 der et av hans første oppdrag var ’Ah!’ farce av Henrik Wergeland. I 1830 trykket han En Odelsmands Tanker om Norges nærværende Forfatning tilligemed en Samtale indeholdende Veiledning for Bønder til en rigtigere Fremgangsmaade ved Udkaarelse af Valgmænd og Repreæsentanter også kjent som «Ola-boka», utgitt anonymt av Jon Neergaard. Lars Andreas Krohn gikk i lære hos fetteren i Christiania og ble senere utgiver av Vestlandske Tidende.
Høsten 1830 ga Krohn ut første nummer av Christianias Aftenblad med Henrik Anker Bjerregaard og H.L. Bernhoft som redaktører, avisen ble lagt ned etter ett år. I desember samme år kom ukebladet Den norske Huusven redigert av Mauritz Hansen, også dette bladet ble lagt ned etter kort tid. I 1831 begynte Krohn å trykke det opposisjonelle tidsskriftet ''Statsborgeren. Et Tidende for Norges Vel'', grunnlagt og redigert av Peder Soelvold. Krohn ga en tid også ut bladet Departements-Tidende.
Henrik Wergeland beskriver møtet med boktrykkeren slik:.
Wergeland tok senere over som redaktør for tidsskriftet og skrev så sent som i mars 1837 (bladet gikk inn samme år) ut følgende garanti til Krohn «Jeg indestaaer Hr. Krohn for at han ikke skal mangle Manuskript til Statsborgeren».
I 1839 gikk Krohn i kompaniskap med boktrykker Christian Schibsted, under navnet «Krohn & Schibsted», og flyttet trykkeriet til Dronningens gate 10. Sammen med Schibsted ga Krohn ut nok et kontroversielt tidsskrift: Granskeren ble redigert av Wergelands venn, politikeren og professoren Ludvig Kristensen Daa. Kompaniskapet med Schibsted ble oppløst i 1843 og Krohn satt igjen med vel 500 spesidaler etter at gjelden til Schibsted var betalt. Johan Jørgen Krohn flyttet til Ringerike (som han kjente fra oppveksten hos onkelen) der han åpnet bokhandel og trykkeri på Hønefoss. Allerede 17. januar 1845 kom første nummer av Ringeriges Ugeblad ut. Sønnen Johan Fredrik Krohn tok over avisen da Johan Jørgen Krohn døde. Johan Fredrik Krohn var ordfører i Hønefoss 1879-1885.
Rossijskij futbolnyj sojuz
Rossijskij futbolnyj sojuz (RFS) (Russisk: Российский Футбольный Союз) er særidrettsforbundet for fotball i Russland. RFS er russisk fotballs øverste organ og er ansvarlig for å avholde nasjonale serie- og cupmesterskap samt landskamper for herrer og kvinner i Russland. Forbundet ble grunnlagt den 19. januar 1912 og ble medlem av FIFA samme år og UEFA i 1954.
Etter oktoberrevolusjonen i 1917 ble oppgavene etterhvert tatt over av Sekzija futbola SSSR (Fotballseksjonen av USSR) og fra 1934 av Федерация футбола СССР (Fotballføderasjonen av USSR). Etter Sovjetunionens fall ble forbundet omdøpt til nåværende navn.
Chorotega (språk)
Chorotega, også kjent som mangue, er et utdødd otomangueansk språk som ble snakka av chorotegaene i Honduras, Costa Rica og Nicaragua. Det var det viktigste språket på vestkysten av Nicaragua og det nordvestlige Costa Rica da spanjolene ankom på 1500-tallet, men døde ut noen få århundrer seinere. I Costa Rica forsvant chorotega allerede på 1700-tallet, mens det i Nicaragua ble borte på slutten av 1800-tallet eller begynnelsen av 1900-tallet.
Chorotega var både sørligste av de otomangueanske språka og det sørligste mesoamerikanske språket. Dets nærmeste slektning var chiapanekisk, som ble snakka i Chiapas i Mexico.
Historie
Chorotegaene spredte seg over et stort område som kalles Stor-Nicoya, som de delte med nicaraoene og flere andre mindre folkegrupper. Stor-Nicoya omfatter Nicoyahalvøya, området rundt Nicaraguasjøen, Rivas-eidet, den vestlige delen av Cordillera de Guanacaste, leiet til Tempisqueelva og kystregionen som strekker seg til Punta Herradura. Dette tilsvarer den nordvestlige delen av dagens Costa Rica, hele vestkysten av Nicaragua og en liten del av det sørvestlige Honduras. I tillegg til Nicoya var det fire chorotegiske provinser: Chorotega og Orotiña i den østlige delen av Stor-Nicoya, og Cangel og Paro i vest. Chorotegaene hadde nær kontakt med de andre mesoamerikanske folkeslaga som bodde i området, og språket deres tilegna seg en rekke av de typiske trekka til de mesoamerikanske språka. Særlig innflytelse fikk det fra nahuatl, som var språket til nicaraoene og fungerte som lingua franca langs hele den mellomamerikanske stillehavskysten.
Da de spanske erobrerne ankom Nicoyahalvøya på 1500-tallet var chorotegaene den ledende folkegruppa der, og chorotega det viktigste språket. Som en følge av dette var det chorotegaene som fikk mest oppmerksomhet fra spanjolene, og det var de som ble utsatt for størst grad av hispanifisering. Da et kongelig dekret fra Karl II av Spania i 1696 forbød all bruk av indianske språk i Ny-Spania, gikk det hardt utover chorotega. Språket døde ut i Costa Rica i det påfølgende århundret, mens det døde ut i Nicaragua på slutten av 1800-tallet eller begynnelsen av 1900-tallet. De eneste etterkommerne av chorotegaene holder i dag til i indianerreservatet Matambú på Nicoyahalvøya. Andre språk i disse landa som ble snakka av mindre og mer isolerte folkegrupper, slik som bribri, cabécar, miskito og sumo, ble ikke utsatt for det samme presset, og lever fremdeles i beste velgående.
EMI
EMI Records var et plateselskap med hovedkontor i Hammersmith, London, og opererte i mer enn 25 land over hele verden, deriblant Norge. Selskapet ble opprettet som Electrical and Music Industries Ltd i mars 1931 og var en sammenslåing av Columbia Graphophone Company og Gramophone Company/HMV. I 1955 kjøpte EMI opp Capitol Records og kom seg på den måten inn på det amerikanske markedet.
I 2012 ble EMI solgt til Universal Music Group. Kjøpet ble godkjent av konkurransemyndighetene under forutsetning av at en tredjedel av selskapet ble solgt til andre. Det norske datterselskapet EMI Norge AS, som ble etablert i 1969, ble derfor solgt til Parlophone, eid av Warner Music Group, i 2013.
Chorotega (språk)
Klassifisering
Chorotega tilhører den otomangueanske språkfamilien. Det alternative navnet på språket, mangue, er opphavet til den andre delen av ordet «otomangue», ettersom det var det sørligste språket i familien. Den første delen kommer av otomí, et av familiens største språk, som snakkes i Mexico.
Av og til brukes begrepet chorotega bare for å referere til de dialektene som ble snakka på Nicoyahalvøya i dagens Costa Rica, mens variantene som ble snakka i dagens Nicaragua og Honduras regnes som et eget språk, mangue. Som nevnt, brukes også disse to navna som synonymer og viser til alle disse variantene som ett felles språk. På grunn av mangel på dokumentasjon er det usikkert hvor store de dialektale forskjellene var, og om det har noe for seg å snakke om mer enn ett språk.
Den nærmeste slektningen til chorotega er altså chiapanekisk, som ble snakka i Chiapas i det sørlige Mexico fram til slutten av 1900-tallet.
Siggerud
Siggerud er et tettsted i Nordre Follo kommune i Viken fylke. Tettstedet har innbyggere per 1. januar, og ligger omtrent åtte kilometer øst for Kolbotn og ca. elleve kilometer nord for Ski sentrum. Til Siggerud regnes også bebyggelse langs nordre del av Siggerudvegen og Enebakkvegen i Nordre Follo kommune, dvs. områdene Fjell, Bru og Roland- Brokkenhusgrenda.
I tettstedet Siggerud ligger blant annet Siggerud kirke og Siggerud skole. På Siggerud ligger det også et treningsanlegg med hall, fotballbane, skatepark og en bane for sykling, samt mange turruter langs vannet og i skogen. Kollektivtransporttilbudet utgjøres av busslinjene 550 Oslo-Enebakk og 515 Ryen - Ski Stasjon, der bussene møtes med mulig bytte ved Klemetsrud skole. Komiker Herman Flesvig, alpinisten Lasse Kjus, pop-artisten Christian Ingebrigtsen, dyrlegen Trude Mostue og skuespiller, journalist og programleder i NRK Christian Strand vokste alle opp på Siggerud.
Kulturtilbudene på Siggerud omfatter Siggerud Skolekorps, Siggerud Idrettslag, Siggerud Storband, Siggerud Pensjonistforening, Siggerud Klatreklubb og Siggerud Speidergruppe.
Torsnes Idrettslag
Torsnes Idrettslag (stiftet 24. februar 1946) er et idrettslag fra Torsnes i Fredrikstad, som driver med fotball og håndball.
Lanercost-krøniken
Lanercost-krøniken er en krønike fra nordlige England som dekker årene 1201 til 1346. Den dekker den skotske uavhengighetskrig, men er også meget avvikende og gir således innsikt i dagliglivet i England og Skottland på 1200-tallet. Den inkluderer redegjørelser om den skotske kongen Robert Bruce som sikret skotsk uavhengighet.
Forskeren A.G. Little konkluderte at Lanercost-krøniken var i all vesentlig en fransiskansk krønike som hadde blitt adaptert, forkortet og interpolert ved det augustinske klosteret ved Lanercost. Han greide å identifisere krøniken fram til 1297 som en versjon av en tapt krønike av «Richard av Durham» etter at han først antok en annen forfatter (med en særegen interesse i beleiringsutstyr) var ansvarlig, som han da mistenkte kunne være «Thomas av Otterburn», hvis krønike er omtalt i Scalachronica. Den andre forfatteren, sier Little, «ligner på den første kun i å være fransiskaner og i sitt patriotiske hat av skotter.» Men et annet fellestrekk er at begge er fra nordlige England. Hvor de fleste andre krøniker er uklare på geografien i Scottish Borders og grenseregionen mellom Skottland og England, oppgir Lanercost-krøniken navnet på gårdsbruket som skottene nådde Tynedale i 1346.
Klosteret lå nær grensen mellom Skottland og England og var derfor tungt utsatt for krigerbander på plyndringstokt. Det ble grunnlagt av augustinermunker i 1166 og svært ødelagt av skotske plyndrere på 1200-tallet og 1300-tallet og ble endelig forlatt i 1536.
Det eldste bevarte manuskriptet av den opprinnelige latinske teksten er manuskriptet Cotton Claudius D. vii. ved British Library. En utgave av den latinske teksten ble utgitt i 1839 som Chronicon de Lanercost for de litterære selskapene Bannatyne Club og Maitland Club. En oversettelse av deler av den ble utgitt i 1913 av Herbert Maxwell.
Tom A. Schanke
Tom Albert Færden Schanke (født 31. juli 1940 i Hønefoss, død 19. august 2017 i Oslo ) var en norsk siviløkonom, idrettsleder og idrettshistoriker.
Ved stortingsvalget i 1981 stilte han til valg i Oslo for sitt eget politiske parti, Tom A. Schankes Parti. Partiet fikk 826 stemmer, noe som utgjorde 0,3 % av stemmene i byen. Partiet stilte ikke til valg senere.
I 1987 vedtok Fotballtinget hans forslag om at alle uavgjorte seriekamper i Norge skulle avgjøres med straffesparkkonkurranse. Ordningen ble bare praktisert det ene året. Schanke var daglig leder av Norsk Fotballs Venner (NFV) 1985–2005. Foreningens største arrangementer var ti Liverpool-festivaler på Ullevaal Stadion 1991–2000, og 21 cupfinalefester på Oslo Plaza 1985–2005. I perioden 2000–2010 arrangerte Schanke fem OL-gallaer for regjeringen på Oslo Plaza.
I 2006 var han forfatter av Norsk idrettsleksikon, utgitt på Giga Forlag. I 2007 var han forfatter av en utvidet versjon av verket utgitt på Aller Forlag. I 2012 utvidet han Norsk idrettsleksikon ytterligere til fire bind og ga det ut på sitt nystartede forlag Tom A. Schankes Idrettsforlag.
I 2013 mottok Schanke den nordiske leder- og journalistprisen, Torsten Tegnérs minnepris og stipend, som den tredje norske siden prisen ble innstiftet i 1989. I 2015 mottok han NIFs hederstegn for fortjenstfullt arbeid for norsk idrett.
Honningurtfamilien
Honningurtfamilien (Hydrophylloideae ev. Hydrophyllaceae) oppfattes i noen nyere systemer som en underfamilie i rubladfamilien. Gruppa har tidligere vært behandlet som en uplassert familie direkte under kurvplante-kladen Asteridae, men tilhører trolig ordenen Asterales. Honningurtfamilien omfatter ca. 250 arter fordelt på 17 planteslekter. Hageblomstene honningurt og barneøye hører til her.
Jönåker
Jönåker er et tettsted i Nyköping kommune i Södermanlands län i Södermanland i Sverige. I 2010 hadde tettstedet 617 innbyggere.
Atalarik
Atalarik (født 516, død 2. oktober 534) var konge av Italia (526-534) etter sin bestefar Teoderik den store.
Liv og virke
Atalarik var sønn av Eutharik. Ettersom han bare var kun ti år gammel da hans morfar døde, ble regentskapet tatt hånd om av hans mor Amalasuntha. Hans mor ønsket å oppdra kongen etter romersk tradisjon, mens det gotiske aristokratiet heller ønsket at han skulle vokse opp til å bli lik deres forfedre. Atalarik selv motsatte seg sin mors forsøk på å utdanne ham og brukte tiden sin til drikking og andre utskeielser, i stedet for å fokusere på studiene.
Amalasuntha ble etter hvert sterkt mislikt blant de høytstående goterne, men hun var dyktig til å manøvrere seg politisk og klarte å beholde sin maktposisjon. Atalarik selv ble syk og døde, tydeligvis på grunn av livsstilen, kun atten år gammel og uten å etterlate seg noen arving.
Norsk Petroleumsforening
Norsk Petroleumsforening (NPF) er en bransjeorganisasjon for Petroleumsnæringen i Norge som ble stiftet i 1972. Foreningen har hovedkontor i Oslo og avdelingskontor i Stavanger. Foreningen har rundt 4000 medlemmer. NPF var med på å initiere og etablere Offshore Northern Seas (ONS) og er i dag en av eierne.
Organisasjonen deler årlig ut NPF-prisen, som regnes som den høyeste utmerkelsen innen norsk oljebransje.
Kantilene
Kantilene (it.: cantilena, latin cantus, «sang») er betegnelsen på en melodi eller et lengre sangbart parti i en større flerstemmig komposisjon.
I Italia betyr cantilena en populær eller banal sang.
Hrvatski nogometni savez
Hrvatski nogometni savez (HNS) er særidrettsforbundet for fotball i Kroatia. HNS er kroatisk fotballs øverste organ og er ansvarlig for å avholde nasjonale serie- og cupmesterskap samt landskamper for herrer og kvinner i Kroatia. Forbundet ble grunnlagt den 13. juni 1913 og ble medlem av FIFA i 1941 da landet gikk under navnet Den uavhengige staten Kroatia. Dette medlemskapet varte frem til avslutningen av andre verdenskrig, og da landet ble frigjort av Jugoslavia på begynnelsen av 1990-tallet, ble Kroatia endelig medlem av UEFA.
HNS arrangerer blant annet Prva HNL (landets øverste divisjon) og Hrvatski nogometni kup (den kroatiske cupen).
Connecticut
Connecticut er en delstat i USA. Ordet er avledet fra et algonkinsk ord quinnehtukqut som beskriver en tidevannselv og uttales konnettikutt. Staten har høyest inntekt per innbygger, Human Development Index (0,962) og median husholdningsinntekt i hele USA. Connecticut er et viktig senter for finans, forsikring og høyere utdanning. Yale University, et av verdens mest anerkjente universiteter, ligger i New Haven, Connecticut.
Dampskibsselskabet Torm
Dampskibsselskabet Torm er en av verdens største transportører av raffinerte oljeprodukter, men selskapet står også for transport av tørrlast.
Connecticut
Connecticut har en del kupert landskap samt noe fjell i vest. Gjennom området flyter Connecticut-elven som danner en bred, fruktbar dal. Industri og jordbruk er de viktigste næringene. Connecticut-dalen er det viktigste jordbruksområdet i New England.
Dampskibsselskabet Torm
Rederiet ble grunnlagt i 1889 og eier i dag omkring 100 moderne skip, de fleste av dem i et poolsamarbeid. Selskapet opererer rundt om i hele verden, og har hovedkontor i Hellerup nord for København. Selskapet er notert på Københavns Fondsbørs og NASDAQ. Torm omsatte i 2008 for 1 184 millioner USD og oppnådde et resultat på 361 millioner USD.
Connecticut
Geografi
Connecticut grenser i sør til Long Island-sundet, i vest til New York, i nord til Massachusetts og i øst til Rhode Island. Delstatens hovedstad er Hartford, og andre store byer er New Haven, New London, Norwich, Stamford, Waterbury, Danbury og Bridgeport.
Dampskibsselskabet Torm
Administrerende direktør fra 2008 til 2010 var Mikael Skov. Han avløste Klaus Kjærulff som ble avskjediget efter kontovers med storaksjonær Gabriel Panayotides. Fra 1. april 2010 er Jacob Meldgaard administrerende direktør i rederiet, som har en samlet gjeld på 10 milliarder danske kroner.
Connecticut
Historie
Navnet «Connecticut» kommer fra et algonkinsk indiansk ord som betyr «stedet ved den lange elven» eller «ved den lange tidevannsbølge-elven». Connecticut er en av de opprinnelige tretten koloniene. De første europeerne som slo seg permanent ned i Connecticut var engelske puritanere fra Massachusetts i 1623. Deres første konstitusjon, de «fundamentale ordrene», ble adoptert 14. januar 1639 mens dagens konstitusjon, den tredje for Connecticut, ble innført i 1965. Den tradisjonelle forkortelsen for statens navn er «Conn». På grunn av en svindel i kolonitiden hvor fersken-steiner ble utgitt for å være muskat-nøtter, blir Connecticut kalt «the nutmeg state» (muskatstaten) og en innbygger fra Connecticut blir gjerne kalt en «nutmegger».
På 1630-tallet begynte nybyggere å vandre fra Massachusetts til den fruktbare Connecticut-dalen, dels på jakt etter jord, dels fordi de var uenige med guvernør John Winthrops styring av Massachusetts-kolonien. I 1639 sluttet tre etableringer i Connecticut seg sammen og laget en serie bestemmelser, Fundamental Orders, for styringen av kolonien. Fundamental Orders of Connecticut regnes som en av verdens eldste skriftlige forfatninger.
De vestlige grensene til Connecticut har blitt dramatisk endret i tidens løp. Ifølge en avtale fra 1650 med nederlenderne, gikk den vestlige grensen nord fra den vestlige siden av Greenwich Bay «så sant denne linjen ikke kommer innenfor 16 km fra Hudson-elven». På den annen side gav Connecticuts opprinnelige kontrakt fra 1662 tilgang til alt land til det «sørlige hav», dvs. Stillehavet. Enighet med New York, en krig med Pennsylvania, kongressjonell intervensjon og salget av det vestlige området brakte staten til dagens grenser.
Religion
En undersøkelse fra 2001 av Connecticut-borgeres religiøse selvidentifikasjon gav den følgende fordeling:
Den betydelige jødiske befolkningen i staten er konsentrert i byer langs kysten mellom Greenwich og New Haven-området, og dessuten i Hartford-området, særlig i forstaden West Hartford. Pågående innvandring bringer i noen grad andre religioner inn i staten.
Økonomi
Tjenestesektoren er den klart viktigste i Connecticut, og inntekten per innbygger er den høyeste i hele USA, med unntak av hovedstadsdistriktet Washington, DC. Det produseres fly- og romfartsutstyr, presisjonsinstrumenter, og halvfabrikata av mange slag.
Kilde: The World Almanac 2008, side 45 og 555-587.
Ritornell
Ritornell (eller refreng) er den delen av en rondo som avbrutt av kontrasterende mellomspill gjentas flere ganger i løpet av musikkstykket. Mellomspillene kalles også for kuplett.
Dyrets tall
«Dyrets tall», også omtalt som «Dyrets navns tall», og «Dyrets merke», er et mytologisk-religiøst symbol i kristendommen som kan representere både et rike og et individ. Det blir nevnt i Johannes' åpenbarings kapittel 13 i Det nye testamentet i Bibelen. Ifølge de fleste håndskrifter er dette tallet 666. Den eldste kjente tekstvarianten, en fragmentert avskrift fra 225-275 evt., inneholder imidlertid tallet 616. Det er usikkert hvilken av variantene som har stått i den greske originalteksten.
Ritornell
I barokkens solokonserter snakker man ofte om ritornellform som en oppdeling i tutti- og soloavsnitt. Dette var en form framfor alt Vivaldi gjorde populær. Orkesteret (tutti) åpner konserten med en ritornell som inneholder de musikalske hovedidéene, etterfulgt av en solistseksjon. Orkesteret spiller ritornellen i ulike tonearter og varianter, oftest forkortet. Mellom orkesterets tutti-partier spiller solisten virtuose solostrofer slik at mønsteret blir tutti-solo-tutti-solo-tutti. Bare sluttritornellen gjentar i noen tilfeller hele ritornellen. I ritornellene er rekkefølgen av toneartene oftest tonika – dominant – tonikaparallell – tonika, og i moll tonika – dominant (eller molldominant) – tonikaparallell. Solodelen står i tydelig kontrast til ritornellen ved at den ofte bare ledsages av en generalbass med den harmoniske funksjon å modulere til ritornellens neste toneart.
Dyrets tall
Tallet representerer navnet på det andre av to udyr som begge blir omtalt som «Dyret» i evangelisten Johannes' profetiske visjoner om apokalypsen, jordens undergang. Det andre dyret kalles også Antikrist, og flere kristne har betraktet «666» som kjennemerke på en «mot-Kristus» som er utgått fra Satan, og et varsel om «endetiden» slik spådommene forutsier. Bibeleksperter har tolket tallet som en kode for keiser Nero som forfulgte de første kristne i 60-årene evt. Ifølge rådende tallsymbolikk dannet bokstavene i navnet «Keiser Nero» og «Keiser Neron» tallene 616 og 666.
Ritornell
Opprinnelig ble ritornell brukt om tidlige italienske folkesanger med trelinjers strofer med rim på formen A-B-A.
Dyrets tall
Kristne trosforestillinger om en guddommelig plan for historiens gang og hva som skal skje når denne verden forgår og en ny verden skapes, har ført til mange spekulasjoner. Forventningen om en snarlig Jesu gjenkomst er særlig blitt utbredt innen «bibeltro» konservativ kristendom. Flere predikanter i frikirker og evangelikale menigheter jakter på «endetidstegn» i nyhetsbildet og gjetter på hva dyrets tall representerer i vår samtid.
I moderne, vestlig underholdningskultur er tallet «666» også ofte brukt som okkult symbol på Djevelen eller «det onde».
Beskrivelser og tolkninger
Åpenbaringsboken handler blant annet om apokalypsen, den endelige ødeleggelsen av verden. Det er imidlertid uklart hvordan den anti-romerske teksten skal forstås. «Dyret» i åpenbaringene hans er en tvetydig referanse fordi det viser til to forskjellige skapninger.
Det første dyret symboliserer trolig en undertrykkende verdensmakt, sannsynligvis Romerriket. Johannes forteller også om «et annet dyr» som skal forføre menneskene til å følge det første dyret. Skildringene av disse samsvarer med framstillingen av «det fjerde dyret» og «det lille horn» i drømmesynene om verdensrikene i Daniels bok i Det gamle testamentet.
«Dyrets tall 666» er en gematrisk (bokstavmystisk) kode for navnet til det andre dyret. Ifølge teksten er dette en skapning som kommer ut av jorden, ser ut som et lam med to horn, men snakker som en drage. Det andre dyret mottar makt og autoritet fra det første dyret.
Ifølge samme kapittel stiger det første dyret opp av havet, har ti horn og sju hoder påført navn som spotter Gud. Det andre dyret blir seinere kalt «den falske profeten». Det blir gjerne tolket som Antikrist, en figur som omtales i Johannes' første og andre brev som en falsk lærer, forfører og løgner. Antikrist er motstander av «Faderen og Sønnen» og får sin makt fra Satan.
«Dyrets merke 666» er altså et hemmelig kjennetegn som skal peke ut Jesus' motpart og Satans hjelper i endetiden. Identifiseringen skal være mulig for dem som har «visdommen», det vil si for dem som kan regne ut hva tallet står for. I de gamle språkene hadde også bokstavene tallverdi, og meningen kan være at den sammenlagte tallverdien i navnet til det andre dyret er 666. Mange har forgjeves forsøkt å løse denne tallgåten, navngitt konkrete personer og kommet med advarsler om at verdens undergang er nært forestående.
Johannes forteller også at «Dyrets merke», som tallet står for, i endetiden vil bli satt på panne og hånd hos dem som følger dyret. De som ikke har et slikt merke eller bilde, vil blir utelukket fra all handel i samfunnet. Dette merket kan tolkes som en motsetning til «Guds segl», Dessuten kan dyrene i Åpenbaringen sammen med den mektige dragen som omtales i kapittelet før, et udyr som også har sju hoder, ti horn og sju kroner, sees som «den vanhellige treenighet».
Tolkninger i detalj
Akkurat som Daniels bok i Det gamle testamentet beskriver en rekke dyr som symboler på forskjellige kongemakter eller riker, skildrer også Johannes' åpenbaring dyr som kan sees som slike symboler. Noen av dem har flere hoder, og alle har et antall horn, som symbol på makt. Dyrene får sin makt fra Draken, eller fra hverandre, og kjemper mot Guds folk, de hellige, mens de forfører resten av menneskene. Det leopardlignende dyret blir kopiert ved at det blir laget en billedstøtte av det (på oppdrag fra et annet dyr), og dette nye dyrets (dyrets bildes) navn eller merke oppgis som tallet 666.
Et dyr med to horn som et lam, men som taler som en drage, gir jordens folk befaling om å lage en billedstøtte til ære for det leopardlignende dyret med sju hoder og ti horn. Billedstøtten eller «dyrets bilde» er altså en død kopi av det sistnevnte dyret, men det blåses liv i det, og det kan tale av seg selv. Det oppgis at dyrets bilde har et navn eller et kjennemerke, som tallfestes til 666 – «et menneskes tall». Videre kan ingen «kjøpe eller selge uten å ha dette merket».
I bibelsk sammenheng kan man se tallet 6 som symbol på noe ondt eller noe som er i opposisjon til Gud; 6 når ikke opp til det fullkomne 7, som er Guds tall. Eksempler på dette er den seksfingrete filisterkjempen (1Krøn 20,6) og kong Nebukadnesar IIs billedstøtte av gull, som var seks alen bred og 60 alen høy.(Dan 3,1) At tallet 6 er gjentatt tre ganger kan ses som en gjentakelse for å understreke graden av ondskap eller urenhet. At tallet brukes som et merke på mennesker som tilber dyrets bilde framfor Gud, står naturligvis i kontrast til de 144 000, som har Guds og Lammets navn skrevet på sine panner som et merke.
Tilsvarende tallsymbolikk har blitt brukt for å vise at «Lateinos» (Romerriket), «Kaisar theos» («keiseren er gud»), paven, kirkereformatoren Martin Luther, Napoleon, Hitler og mange andre har vært den virkelige «antikrist».
Siden dyrets tall ifølge Åpenbaringen er av en slik art at ingen kan «kjøpe eller selge uten å ha dette merket», har det blant legfolk vært spekulert i om strekkoder kan være en representasjon av dyrets tall. Et argument for dette er at UPC-strekkoder har en kontrollkode i begynnelsen, midten og slutten, som består av to streker. Disse strekene og rommet mellom dem er identisk med koden for tallet 6. Et motargument er at koden for tallet 6 i tillegg har et hvitt mellomrom til høyre for seg, som ikke kontrollkodene har.
Annet
Tallet har også mange matematiske egenskaper.
Løddesøl
Løddesøl er et lokalmiljø og egen krets nord i Arendal kommune, tidligere en del av Øyestad kommune. Stedet ligger imellom Rise og Rygene, og grenser mot Froland kommune. Løddesøl har 850 beboere (2010).
Det har vært foreslått og diskutert blant bygdas innbyggere en overgang fra Arendal til Froland kommune en rekke ganger. Dette settes spesielt i sammenheng med gjentatte kamper opp gjennom årene for å hindre bygdeskolen Løddesøl oppvekstsenter fra å bli nedlagt av, hovedsakelig, økonomiske hensyn.
Skole og barnehage
Stedet hadde egen barneskole og barnehage som ble driftet av Arendal kommune som Løddesøl oppvekstsenter. Skolen hadde mellom 60 og 70 elever fra 1.-7. trinn, mens barnehagen hadde plass til 20 barn.
Barnehagen holdt til i egne lokaler ved siden av skolelokalene.
12. desember 2013 vedtok bystyret i Arendal med 20 mot 19 stemmer å legge ned skolen. Høyre, KrF, Venstre og Pensjonistpartiet stemte for nedleggelse. Nesheim skole ble også vedtatt nedlagt i samme bystyremøte.
Industri og handel
På stedet ligger blant annet Løddesøl Sagbruk & Høvleri og Løddesøl gård, som ble besøkt av TV 2 TV-serien  med Hedda Kise og Charlotte Mohn i 2010. Løddesøl gård avsluttet sin virksomhet i 2011.
Tidligere var det to matbutikker på Løddesøl, nærmest på hver siden side av veien mellom Blakstad og Rygene (se nedenfor), kjent som henholdsvis "Oles butikk" og "Lauvraks butikk". Sistnevnte ble etter Trygve Lauvraks død i flere år drevet av Solveig Lindtveit.
Austlid Frilandsgartneri ble etablert 2007 og drives av ekteparet Tove Anita Steen Jensen og Dag Øyvind Jensen. Deres konsept er "Lokal mat med mye smak". Frilandsgartneriet har gårdsbutikk med egendyrkede grønnsaker og andre lokale matvarer fra regionen.
På Løddesøl finnes også Fjøset, en bruktbutikk som startet opp i 2012 i det gamle fjøset på Frivoll.
Samfunnshus, ungdomshus og bedehus
Ungdomshuset Frihaug ligger like ved samfunnshuset og eies av Rise og Løddesøl Ungdomslag.
Bedehuset på Løddesøl tilhører Øyestad menighet og det var i mange år barnehage i lokalene, i tillegg til aktiviteten bedehusets medlemmer står for.